<https://ekava.gr/product/%ce%bf%cf%85%ce%b6%ce%bf-200ml-%cf%83%ce%bc%cf%85%cf%81%ce%bd%ce%b9%cf%89-%ce%bc%cf%80%ce%bb%ce%b5/#product>
<http://schema.org/description>
"Ο Κωνσταντίνος Μπουχλής προερχόμενος από τα παράλια της Μικράς Ασίας, και κουβαλώντας μαζί του την εμπειρία για την τέχνη της ποτοποιίας, εγκαθίσταται στη Μυτιλήνη και ξεκινάει να φτιάχνει το ούζο Σμυρνιώ σε ένα μικρό αποστακτήριο που διατηρούσε στο κέντρο της Μυτιλήνης. Το 2005 τη σκυτάλη αναλαμβάνει ο γιος του, ο οποίος βασιζόμενος στις παλιές συνταγές του πατέρα του, που σήμερα είναι πάνω από 90 χρονών, συνέχισε την οικογενειακή παράδοση συνδυάζοντας την παλιά συνταγή που πέρασε αναλλοίωτη από γενιά σε γενιά, με τις σύγχρονες μεθόδους που εξασφαλίζουν μια σταθερά υψηλή ποιότητα. Το Σμυρνιώ έχει το άρωμα του γλυκάνισου και άλλων αρωματικών βοτάνων από το νησί της Λέσβου. Το κόκκινο ούζο Σμυρνιώ 42% προέρχεται από 100% απόσταξη. Είναι ένα ούζο με έντονη, δυνατή γεύση και άρωμα που θα ικανοποιήσει και τους πιο απαιτητικούς.\r\n\r\nΜπορείτε να το απολαύσετε σκέτο ή με την προσθήκη νερού και πάγου. Συνοδεύστε το ιδανικά με ορεκτικούς μεζέδες από τη Λέσβο όπως ελιές, παστές σαρδέλες Καλλονής, λαδοτύρι σαγανάκι, ψητό χταπόδι και ντόπια θαλασσινά και ταξιδεύστε νοητά στο υπέροχο αυτό νησί."
<https://ekava.gr/product/%CE%BF%CF%85%CE%B6%CE%BF-200ml-%CF%83%CE%BC%CF%85%CF%81%CE%BD%CE%B9%CF%89-%CE%BC%CF%80%CE%BB%CE%B5/>